**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS LOPŠELIO-DARŽELIO „ŽEMUOGĖLĖ“ NUOSTATŲ PATVIRTINIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – pakeisti Klaipėdos lopšelio-darželio „Žemuogėlė“ nuostatus. Tikslas – užtikrinti teisės aktų vykdymą. Uždavinys – patvirtinti pakeistus biudžetinės įstaigos nuostatus.

**2. Projekto rengimo priežastys ir kuo remiantis parengtas sprendimo projektas.**

Šiuo sprendimo projektu teikiamuose Klaipėdos lopšelio-darželio „Žemuogėlė“ nuostatuose nurodoma, kad ugdymas įstaigoje organizuojamas lietuvių ir rusų kalbomis, nes, vykdant Klaipėdos miesto savivaldybės administracijos direktoriaus 2015 m. rugpjūčio 21 d. įsakymą Nr. AD1–2447 „Dėl Klaipėdos lopšelio-darželio „Aušrinė“ veiklos organizavimo 2015–2016 mokslo metais priemonių plano patvirtinimo“, Klaipėdos lopšelio-darželio „Aušrinė“ 2 grupės lietuvių ugdoma kalba nuo š. m. rugsėjo 14 d. įkeltos į Klaipėdos lopšelį-darželį „Žemuogėlė“, kuriame ugdymas organizuojamas rusų kalba.

Kadangi šiuo metu veikiantys Klaipėdos lopšelio-darželio „Žemuogėlė“ nuostatai buvo patvirtinti Klaipėdos miesto savivaldybės administracijos direktoriaus įsakymu pagal įgaliojimą, suteiktą iki 2012 m. spalio 1 d., jie pripažįstami netekusiais galios.

**3. Kokių rezultatų laukiama.**

Šiuo sprendimo projektu patvirtinami pakeisti Klaipėdos lopšelio-darželio „Žemuogėlė“ nuostatai ir įteisinamas dvikalbis (rusų, lietuvių kalbomis) ugdymas.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikia, nes įstaiga iš jai skirtų asignavimų padengs išlaidas, susijusias su pakeistų nuostatų įregistravimu.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiamos pasekmės: bus sudaryta galimybė įstaigoje organizuoti ugdymą lietuvių, rusų kalbomis ir bus užtikrinamas teisės aktų vykdymas. Neigiamų pasekmių nenumatoma.

**PRIDEDAMA:**

1. Teisės aktų, nurodytų sprendimo projekto įžangoje, išrašas, 1 lapas.
2. Klaipėdos miesto savivaldybės administracijos direktoriaus 2011 m. rugpjūčio 22 d. įsakymo Nr. AD1–1697 „Dėl Klaipėdos lopšelio-darželio „Žemuogėlė“ nuostatų patvirtinimo“ kopija, 8 lapai.

Švietimo skyriaus vedėja Laima Prižgintienė